HR
3.10.2022.
Službeni list Europske unije
L 255/1
II.
(Nezakonodavni akti)
MEĐUNARODNI SPORAZUMI ODLUKA VIJEĆA (EU) 2022/1664 od 20. rujna 2022. o sklapanju, u ime Europske unije, Okvirnog sporazuma između Europske unije i njezinih država članica, s jedne strane, i Australije, s druge strane
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 37., uzimajući u obzir Ugovor o funkcioniranju Europske unije, a posebno njegov članak 207. i članak 212. stavak 1. u vezi s člankom 218. stavkom 6. točkom (a) i člankom 218. stavkom 8. drugim podstavkom, uzimajući u obzir zajednički prijedlog Europske komisije i Visokog predstavnika Unije za vanjske poslove i sigurnosnu politiku, uzimajući u obzir suglasnost Europskog parlamenta (1), budući da: (1)
Na temelju Odluke Vijeća (EU) 2017/1546 (2) Okvirni sporazum između Europske unije i njezinih država članica, s jedne strane, i Australije, s druge strane („Sporazum”), potpisan je 7. kolovoza 2017.
te se neke njegove odredbe privremeno primjenjuje u skladu s člankom 61., podložno njegovu stupanju na snagu.
(2)
Sporazumom se nastoji ojačati suradnja u brojnim područjima politike, uključujući ljudska prava, suzbijanje širenja oružja za masovno uništenje, borbu protiv terorizma, gospodarska trgovinska pitanja, zdravlje, okoliš, klimatske promjene, energetiku, obrazovanje, kulturu, rad, upravljanje katastrofama, ribarstvo i pomorstvo, promet, pravnu suradnju i sprječavanje pranja novca, financiranja terorizma, organiziranog kriminala te korupcije.
(3)
Sporazum bi trebalo odobriti,
DONIJELO JE OVU ODLUKU:
Članak 1.
Okvirni sporazum između Europske unije i njezinih država članica, s jedne strane, i Australije, s druge strane, odobrava se u ime Unije (3).
(1) Suglasnost od 18. travnja 2018. (još nije objavljena u Službenom listu).
(2) Odluka Vijeća (EU) 2017/1546 od 29. rujna 2016. o potpisivanju, u ime Europske unije, i privremenoj primjeni Okvirnog sporazuma između Europske unije i njezinih država članica, s jedne strane, i Australije, s druge strane (SL L 237, 15.9.2017., str. 5.).
(3) Sporazum je objavljen u Službenom listu Europske unije (SL L 237, 15.9.2017., str. 7.) zajedno s odlukom o potpisivanju i privremenoj primjeni.